کشمیر میں حالات کشیدہ

کشمیر کے علاقےشوپیان میں فوجی گاڑی کی زد میں آنے سے کمسن طالبہ کی موت کے بعدعلاقہ میں شدید جھڑپیں شروع ہوئیں۔

خبر کا کوڈ: ۴۲۹۰۹۶

تاریخ: ۲۰ مهر ۲۰۱۷ - ۱۸:۰۶

رسا نیوز ایجنسی کی رپورٹ کے مطابق، ہندوستان کے زیر انتظام جنوبی کشمیر کے ضلع شوپیان کے زینہ پورہ میں آج جمعرات کی صبح احتجاجی مظاہرین اور سیکورٹی فورسز کے مابین اُس وقت شدید جھڑپیں شروع ہوئیں جب ایک 9 سالہ اسکولی طالبہ فوجی گاڑی کی زد میں آکر جاں بحق ہو گئیں۔ اسکولی طالبہ کی شناخت زینہ پورہ سے ملحقہ گاؤں اگلر کی رہنے والی اروبا کے بطور کی گئی ہے۔

جھڑپوں میں 30 سے زائد افراد کے زخمی ہونے کی اطلاعات ہیں۔ پولیس نے عوام کو منتشر کرنے کیلئے لاٹھی چارج کیا اور آنسو گیس کے شیل داغے۔ آخری اطلاعات آنے تک علاقے میں سخت کشیدگی پائی جا رہی ہے۔ /۹۸۸/ ن۹۴۰